ai4bharat/Pralekha huggingface dataset:
ఆయుష్
తెలంగాణలోని హైదరాబాద్లో నిర్వహిస్తోన్న 3వ హెల్త్ వర్కింగ్ గ్రూప్ సైడ్ ఈవెంట్ ఎగ్జిబిషన్లో పాల్గొంటున్న ఆయుష్ మంత్రిత్వ శాఖ
భారతీయ సాంప్రదాయ వైద్యంపై ఆయుష్ మంత్రిత్వ శాఖ మరియు ఫోరం రూపొందించిన “జీ20 ప్రైమర్ ఆన్ ట్రెడిషనల్ మెడిసిన్” ఆవిష్కరణ
తెలంగాణలోని హైదరాబాద్లో ఈ ఏడాది జూన్ 4 నుండి జూన్ 6 వరకు నిర్వహిస్తున్న 3వ హెల్త్ వర్కింగ్ గ్రూప్ సైడ్ ఈవెంట్ ఎగ్జిబిషన్లో ఆయుష్ మంత్రిత్వ శాఖ పాల్గొంటోంది. ఆయుష్ మంత్రిత్వ శాఖతో పాటు ఆయుష్ మంత్రిత్వ శాఖ ఆధ్వర్యంలో పరిశోధన మండలిచే అభివృద్ధి చేయబడిన ఆయుష్-64, ఆయుష్-82,యూఎన్ఐఎం004 + యూఎన్ఐఎం 005, కబాసుర కుడినీర్ మరియు హోమియోపతిక్ ఫార్ములేషన్ నానోకుర్కుమిన్ వంటి పరిశోధన ఆధారిత ఆయుష్ ఔషధాలు/ఫార్ములేషన్ను ప్రదర్శిస్తోంది. ఆయుష్ మంత్రిత్వ శాఖ ఆధ్వర్యంలోని ప్రభుత్వ రంగ సంస్థ ఇండియన్ మెడిసిన్స్ ఫార్మాస్యూటికల్ కార్పొరేషన్ లిమిటెడ్  వారు తయారు చేసిన ఆయుష్ ఫార్ములేషన్ను కూడా ప్రదర్శిస్తోంది.
ఈ సందర్భంగా ఆయుష్ మంత్రిత్వ శాఖ రూపొందించిన “జీ20 ప్రైమర్ ఆన్ ట్రెడిషనల్ మెడిసిన్” మరియు ఫోరమ్ ఆన్ ఇండియన్ ట్రెడిషనల్ మెడిసిన్ ని కేంద్ర పర్యాటక శాఖ మంత్రి శ్రీ జి. కిషన్ రెడ్డి, మంత్రిత్వ శాఖ సహాయ మంత్రి ప్రొఫెసర్ ఎస్.పి.సింగ్ బాఘెల్, కేంద్ర ఆరోగ్య మరియు కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ ఆవిష్కరించారు. కార్యక్రమంలో ఇన్ఛార్జ్ అసిస్టెంట్ డైరెక్టర్ డాక్టర్ జి.పి. ప్రసాద్, సిసిఆర్ఏఎస్ ఆర్ఓ డాక్టర్ సంతోష్ మానే మరియు హైదరాబాద్ ఎన్ఐఐఎంహెచ్ సిబ్బంది పాల్గొన్నారు.
సాంప్రదాయ వైద్యంపై జీ-20 ప్రైమర్ బుక్లెట్ ఆయుష్ వ్యవస్థలు మరియు ప్రపంచ ఆరోగ్య సంరక్షణలో దాని పాత్రపై సమగ్ర అవలోకనాన్ని అందిస్తుంది. దాంతో పాటు ఈ ప్రైమర్ ఆయుష్ వ్యవస్థ సూత్రాలు, అభ్యాసాలు మరియు ప్రయోజనాలు, ప్రధాన స్రవంతి ఆరోగ్య సంరక్షణలో దాని ఏకీకరణను ప్రోత్సహించడం, దాని ప్రయోజనాలు మరియు సవాళ్లను అన్వేషించడం మరియు జీ-20-సభ్య దేశాల మధ్య సహకారాన్ని ప్రోత్సహించడాన్ని లక్ష్యంగా పెట్టుకుంది.
జీ-20 సభ్య దేశాలకు చర్చలలో పాల్గొనడానికి, అనుభవాలను పంచుకోవడానికి మరియు ఆయుష్ను వారి ఆరోగ్య సంరక్షణ వ్యవస్థల్లోకి చేర్చడానికి వ్యూహాలను అభివృద్ధి చేయడానికి ఇది పునాదిగా ఉపయోగపడుతుంది. ఏకీకరణ, సహకారం, పరిశోధన మరియు నియంత్రణను ప్రోత్సహించడం ద్వారా జీ-20 దేశాలు ఆరోగ్య సంరక్షణ ఫలితాలను మెరుగుపరచడానికి, అందుబాటులో ఉండే మరియు సరసమైన ఆరోగ్య సంరక్షణ పరిష్కారాలను అందించడానికి మరియు ప్రపంచ శ్రేయస్సుకు దోహదం చేయడానికి ఆయుష్ వ్యవస్థ యొక్క సామర్థ్యాన్ని ఉపయోగించుకోవచ్చు.
జీ20 ఇండియా ప్రెసిడెన్సీలో భాగంగా హైదరాబాద్లో నిర్వహిస్తున్న 3వ హెల్త్ వర్కింగ్ గ్రూప్ సమావేశం హెల్త్ ట్రాక్కు సంబంధించిన యొక్క మూడు కీలక ప్రాధాన్యతలపై దృష్టి సారించింది. 3వ హెచ్డబ్ల్యుజి సైడ్ ఈవెంట్స్ ఎగ్జిబిషన్ ఆరోగ్య రంగంలో పరిశోధన మరియు ఆవిష్కరణలను హైలైట్ చేస్తోంది.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
'నెట్వర్క్ సంసిద్ధత సూచీ 2022'లో ఆరు స్థానాలు మెరుగుపడి 61వ ర్యాంక్లో భారత్
నివేదిక రూపొందించిన వాషింగ్టన్ డీసీలోని పోర్చులాన్స్ ఇన్స్టిట్యూట్
ఇటీవల విడుదలయిన 'నెట్వర్క్ రెడీనెస్ ఇండెక్స్ 2022'లో , భారతదేశం ఆరు స్థానాలు ఎగబాకి 61వ ర్యాంక్కు చేరుకుంది. 131 దేశాల్లోని నెట్వర్క్ ఆధారిత సంసిద్ధత వాతావరణాన్ని అధ్యయనం చేసి తాజా నివేదిక రూపొందించారు. సాంకేతికత, ప్రజలు, పరిపాలన, ప్రభావం అనే నాలుగు ప్రధానాంశాల్లోని 58 ఉప అంశాల మీద సర్వే చేశారు. వాషింగ్టన్ డీసీలోని లాభాపేక్ష లేని, స్వతంత్ర, నిష్పక్షపాత పరిశోధన, విద్యాసంస్థ పోర్చులాన్స్ ఇన్స్టిట్యూట్ ఈ నివేదిక రూపొందించింది.
తాజా నివేదికలో భారతదేశ ర్యాంక్ మెరుగుపడడమే కాదు, 2021లో 49.74గా ఉన్న స్కోర్ 2022లో 51.19కి పెరిగింది. అనేక సూచీల్లో భారత్ ముందుకు వచ్చింది. “దేశంలో కృత్రిమ మేథ నైపుణ్యం”లో 1వ స్థానంలో, “దేశంలో మొబైల్ బ్రాడ్బ్యాండ్ ఇంటర్నెట్ వాడకం”, “అంతర్జాతీయ ఇంటర్నెట్ బ్యాండ్విడ్త్”లో 2వ ర్యాంక్, “టెలీకమ్యూనికేషన్ సేవల్లో వార్షిక పెట్టుబడి”, “దేశీయ విఫణి పరిమాణం”లో 3వ ర్యాంక్, “ఐసీటీ సేవల ఎగుమతులు”లో 4వ స్థానం, “ఎఫ్టీటీహెచ్/ఇంటర్నెట్ చందాదారుల పెరుగుదల”, “కృత్రిమ మేథ సైద్ధాంతిక రూపకల్పనలు”లో 5వ ర్యాంక్లో ఉంది.
ఎన్ఆర్ఐ-2022 నివేదిక ప్రకారం, ఆదాయ స్థాయిని బట్టి ఊహించిన దాని కంటే ఎక్కువ నెట్వర్క్ సంసిద్ధతను భారత్ కలిగి ఉంది. 36 దేశాలున్న దిగువ మధ్య-ఆదాయ ఆర్థిక వ్యవస్థల విభాగంలో ఉక్రెయిన్ , ఇండోనేషియా  తర్వాత భారతదేశం 3వ స్థానంలో ఉంది. అన్ని ప్రధానాంశాలు, ఉప అంశాల్లో మొత్తం ఆదాయ సమూహం సగటు కంటే భారత్ ఎక్కువ స్కోర్ సాధించింది.
ప్రధాన మంత్రి కార్యాలయం
విద్యుత్తు రంగాన్ని సమీక్షించడం కోసం ఒక సమావేశాన్ని నిర్వహించిన ప్రధాన మంత్రి
ప్రధాన మంత్రి శ్రీ నరేంద్ర మోదీ ఈ రోజు న విద్యుత్తు రంగం పై ఒక విస్తృత స్థాయి సమావేశాన్ని నిర్వహించి, కోవిడ్-19 యొక్క ప్రభావాన్ని సమీక్షించారు. ఈ రంగం యొక్క సామర్ధ్యాన్ని, పునరుద్ధరణ శక్తి ని మరియు సంపోషణీయత ను వృద్ధి చేసేందుకు అమలు పరచవలసిన వివిధ దీర్ఘకాలిక సంస్కరణల ను కూడా సమావేశం లో ఆయన చర్చించారు.
వ్యాపార నిర్వహణ లో సౌలభ్యం; రిన్యూవబుల్స్ గురించి ప్రచారం చేయడం; బొగ్గు సరఫరా లో సారళ్యత; ప్రభుత్వ- ప్రయివేటు భాగస్వామ్యాల పాత్ర మరియు విద్యుత్తు రంగం లో పెట్టుబడి కి ప్రోత్సాహాన్ని అందించడం వంటి చర్య లు చర్చల లో చోటు చేసుకొన్నాయి.
ఆర్థిక వ్యవస్థ ను ముందుకు నడిపించడం లో విద్యుత్తు రంగాని కి ఉన్నటువంటి ప్రాముఖ్యాన్ని గురించి ప్రధాన మంత్రి నొక్కి పలికారు. ప్రయివేటు పెట్టుబడుల ను ఆకర్షించడం లో ఒప్పందాల ను కట్టుదిట్టం గా ఆచరణ లోకి తీసుకురావలసిన ఆవశ్యకత చర్చ కు వచ్చింది.
వినియోగదారు కేంద్రిత విధానాల ను అవలంబించడానికి ప్రాముఖ్యాన్ని ఇవ్వాలని, అలాగే ప్రతి వారం లోనూ ప్రతి రోజూ కూడా 24 గంటల పాటు నాణ్యమైనటువంటి మరియు విశ్వాస యోగ్యమైనటువంటి విద్యుత్తు ను వినియోగదారులందరి కి సరఫరా చేసే లక్ష్యాన్ని సాధించే దిశ గా శ్రమించాలని ఆయన స్పష్టం చేశారు. విద్యుత్తు పంపిణీ కంపెనీ ల లాభదాయకత ను బాగు పరచుకోవడం, ధర ల సక్రమ వ్యవస్థీకరణ, సబ్సిడీల ను సకాలం లో విడుదల చేయడం తో పాటు మెరుగైన పరిపాలన కు చర్యల ను తీసుకోవాలన్న అంశాల ను కూడా సమావేశం లో చర్చించడమైంది.
హోం మంత్రి, ఆర్ధిక మంత్రి, విద్యుత్తు, నైపుణ్యం మరియు నూతన, ఇంకా నవీకరణ యోగ్య శక్తి శాఖ సహాయ మంత్రి, ఆర్ధిక శాఖ సహాయ మంత్రి ల తో పాటు భారత ప్రభుత్వం లోని ఉన్నతాధికారులు కూడా ఈ సమావేశాని కి హాజరయ్యారు.
(
ప్రధాన మంత్రి కార్యాలయం
ప్రధాన మంత్రి ఇటీవల తాను పాల్గొన్నవిమానాశ్రయ సంబంధి కార్యక్రమాల దృశ్యాల ను శేర్ చేశారు
ప్రధాన మంత్రి శ్రీ నరేంద్ర మోదీ ఇటీవల తాను పాల్గొన్న విమానాశ్రయ సంబంధి కార్యక్రమాల కు చెందిన దృశ్యాల ను శేర్ చేశారు.
పౌర విమానయానం శాఖ కేంద్ర మంత్రి శ్రీ జ్యోతిరాదిత్య సింధియా చేసిన ఒక ట్వీట్ కు ప్రధాన మంత్రి సమాధానాన్ని ఇచ్చారు; కేంద్ర మంత్రి తన ట్వీట్ లో పౌర విమానయాన సంబంధి మౌలిక సదుపాయాల అభివృద్ధి కై ఆర్థిక సంవత్సరం 2023 లో అయిన మూలధన వ్యయం అంత వరకు ఎన్నడూ లేనంత అధికంగా ఉన్న సంగతి ని తెలియ జేశారు.
ప్రధాన మంత్రి తన ట్వీట్ లో -
‘‘అత్యదిక నాణ్యత తో కూడినటువంటి మౌలిక సదుపాయాల కు మేం కట్టబెడుతున్న ప్రాముఖ్యాన్ని గురించి న అనేక నిదర్శనల లో ఒకటి. గడచిన కొన్ని మాసాల లో గోవా, బెంగళూరు, చెన్నయి, ఈటానగర్ మరియు శివమొగ్గ లలో జరిగినటువంటి విమానాశ్రయ సంబంధి కార్యక్రమాల లో నేను పాలుపంచుకొన్నాను. వాటి కి సంబంధించిన కొన్ని దృశ్యాలు ఇవిగో.’’ అని పేర్కొన్నారు.
ఫుడ్ ప్రాసెసింగ్ పరిశ్రమల మంత్రిత్వ శాఖ
'స్వచ్ఛత ప్రత్యేక కార్యక్రమం 2.0' నిర్వహించిన ఫుడ్ ప్రాసెసింగ్ పరిశ్రమల మంత్రిత్వ శాఖ
స్వచ్ఛ భారత్ అభియాన్ కింద, కేంద్ర ఫుడ్ ప్రాసెసింగ్ పరిశ్రమల మంత్రిత్వ శాఖ 'స్వచ్ఛత ప్రత్యేక కార్యక్రమం 2.0' నిర్వహించింది. స్వచ్ఛత అభియాన్ 2.0 సందర్భంగా, కేంద్ర మంత్రి శ్రీ పశుపతి కుమార్ పరాస్ స్వచ్ఛతా దివస్లో ప్రసంగించారు. ప్రస్తుత కాలంలో పరిశుభ్రత పాటించాల్సిన అవసరాన్ని నొక్కి చెప్పారు. 'స్వచ్ఛత కార్యక్రమం 2.0'కు హృదయపూర్వకంగా సహకరిస్తున్న వారిని ప్రశంసించారు.
స్వచ్ఛత అభియాన్ 2.0లో భాగంగా మంత్రిత్వ శాఖలో పరిశుభ్రత కార్యకలాపాలు ప్రారంభమయ్యాయి. ఇందులో భాగంగా, మంత్రిత్వ శాఖ దస్త్రాలను సర్దడం సహా పరిశుభ్రత కార్యక్రమాలను నిర్వహించారు. మంత్రిత్వ శాఖ అధికారులు, ఉద్యోగులు ఈ కార్యక్రమంలో ఉత్సాహంగా పాల్గొన్నారు. తమ పని ప్రాంగణాలను పరిశుభ్రపరిచారు. పరిశుభ్రత కార్యక్రమాన్ని విజయవంతం చేయడంలో అందరూ సహకరించారు.
- Cleanliness drive in the Ministry of Food Processing Industries:
- Skill Development Division and Abtaire Division
- ‘Cold Chain’ Division
- Parliament Section
- Publicity and International Cooperation Division
- R&D Division
- CEFPPC/APC
- Food Testing Laboratory Division
ప్రధాన మంత్రి కార్యాలయం
ఆసియా క్రీడల మహిళల హాకీలో భారత జట్టు కాంస్యం సాధించడంపై ప్రధానమంత్రి హర్షం
ఆసియా క్రీడల మహిళల హాకీలో భారత జట్టు కాంస్య పతకం సాధించడంపై ప్రధానమంత్రి శ్రీ నరేంద్ర మోదీ హర్షం వ్యక్తం చేశారు.
ఈ మేరకు ‘ఎక్స్’ ద్వారా పంపిన ఒక సందేశంలో:
“ఆసియా క్రీడల్లో కాంస్య పతకం కైవసం చేసుకోవడం ద్వారా భారత మహిళల జట్టు సాధించిన ఘనతకు నా అభినందనలు! మొక్కవోని వారి పట్టుదల, జట్టుగా చేసిన కృషి, ఆటపై వారికిగల అభినివేశం దేశానికి కీర్తినార్జించాయి” అని ప్రధానమంత్రి పేర్కొన్నారు.
ప్రధాన మంత్రి కార్యాలయం
‘‘భారతదేశానికి ఒక చరిత్రాత్మకమైనటువంటి రోజు’’
ఐఎన్ఎస్ విక్రాంత్ ను ప్రధాన మంత్రి నిన్నటి రోజు న సందర్శించినప్పుడు ఆయనలో కలిగినటువంటి గర్వం తాలూకు అనుభూతి ని గురించి ఆయన వెల్లడించారు.
ప్రధాన మంత్రి శ్రీ నరేంద్ర మోదీ నిన్నటి రోజు న ఐఎన్ఎస్ విక్రాంత్ ను సందర్శించిన సమయం లో తనకు గర్వం గా అనిపించిందని పేర్కొన్నారు. ఆయన ఒక వీడియో ను కూడా శేర్ చేశారు.
ప్రధాన మంత్రి ఒక ట్వీట్ లో -
‘‘భారతదేశానికో చరిత్రాత్మకమైనటువంటి దినం.
నేను నిన్న ఐఎన్ఎస్ విక్రాంత్ ను సందర్శించినప్పుడు నాలో కలిగిన అతిశయ ప్రధానమైనటువంటి అనుభూతి ని వర్ణించడానికి మాటలు చాలవు.’’ అని పేర్కొన్నారు.
ప్రధాన మంత్రి కార్యాలయం
సుప్రీం కోర్టులో నవంబరు 26న రాజ్యాంగ దినోత్సవంలో పాల్గొననున్న ప్రధానమంత్రి
ఇ-కోర్ట్ పథకంలో భాగంగా వివిధ కొత్త కార్యక్రమాలకు ప్రధాని శ్రీకారం
రాజ్యాంగ దినోత్సవం నేపథ్యంలో 2022 నవంబరు 26న సుప్రీం కోర్టులో ఉదయం 10:00 గంటలకు ప్రారంభమయ్యే వేడుకలలో ప్రధానమంత్రి శ్రీ నరేంద్ర మోదీ పాల్గొంటారు. భారత రాజ్యాంగ సభ 1949లో ఇదే రోజున భారత రాజ్యాంగాన్ని ఆమోదించిన సందర్భాన్ని పురస్కరించుకుని 2015 నుంచి ఏటా ఆ రోజును రాజ్యాంగ దినోత్సవంగా నిర్వహిస్తున్నారు. ఈ వేడుకల్లో భాగంగా ‘ఇ-కోర్ట్’ ప్రాజెక్టు సంబంధిత వివిధ కొత్త కార్యక్రమాలను ప్రధాని ప్రారంభిస్తారు. కోర్టులకు ‘ఐసీటీ’ సామర్థ్యం కల్పించడం ద్వారా కక్షిదారుల, న్యాయవాదులు, న్యాయవ్యవస్థకు మెరుగైన సేవలు అందించడంలో భాగంగా ఈ ప్రాజెక్టు రూపొందించబడింది. దీనికి సంబంధించి ప్రధానమంత్రి ప్రారంభించబోయే కార్యక్రమాల్లో- “వర్చువల్ జస్టిస్ క్లాక్, జస్టిస్  మొబైల్ యాప్ 2.0, డిజిటల్ కోర్ట్, ఎస్3వాస్  వంటివి ఉన్నాయి.
వర్చువల్ జస్టిస్ క్లాక్: ఇది న్యాయ సేవాప్రదాన వ్యవస్థకు సంబంధించి కోర్టు స్థాయిలో రోజు/వారం/నెల ప్రాతిపదికన వివిధ కేసుల విచారణ స్వీకరణ, పరిష్కారం, పెండింగ్ వివరాలను వెల్లడించే వినూత్న విధానం. నిర్దిష్ట న్యాయస్థానం ద్వారా కేసుల పరిష్కార స్థితిగతులను ప్రజలతో పంచుకోవడం ద్వారా కోర్టుల పనితీరును జవాబుదారీతనం, పారదర్శకతతో కూడినవి రూపొందించడమే దీని లక్ష్యం. జిల్లా కోర్టు వెబ్సైట్లోగల ఏ కోర్టు పరిధిలోని కేసుల వివరాలనైనా ఈ ‘వర్చువల్ జస్టిస్ క్లాక్’ద్వారా ప్రజలు తెలుసుకోవచ్చు.
జస్టిస్ మొబైల్ అనువర్తనం 2.0: ఇది న్యాయాధికారులకు తమ కోర్టులోనే కాకుండా తమ పరిధిలోగల న్యాయమూర్తులకు సంబంధించిన పరిష్కృత, పెండింగ్ కేసుల పర్యవేక్షణ ద్వారా కోర్టుల సమర్థ నిర్వహణకు తోడ్పడే ఉపకరణం. హైకోర్టు, సుప్రీంకోర్టు న్యాయమూర్తులకూ ఈ యాప్ అందుబాటులో ఉంటుంది. దీని సాయంతో వారు ఇకపై తమ అధికార పరిధిలోని అన్ని రాష్ట్రాలు, జిల్లాల్లో పరిష్కృత, పెండింగ్ కేసులను పర్యవేక్షించగలరు.
డిజిటల్ కోర్ట్: ఇది కోర్టులను కాగితరహితం చేయడంలో భాగంగా కోర్టు రికార్డులను డిజిటలీకరించి, న్యాయమూర్తికి అందుబాటులో ఉంచడానికి ఉద్దేశించిన విధానం.
ఎస్3వాస్ వెబ్సైట్లు: ఇది జిల్లా న్యాయవ్యవస్థ సంబంధిత నిర్దిష్ట సమాచారం, సేవల ప్రచురణకు ఉద్దేశించిన వెబ్సైట్ల రూపకల్పన, నిర్దిష్టం చేయడం, అమలు, నిర్వహణలకు ఉద్దేశించిన ఒక చట్రం. ఎస్3వాస్  అనేది సురక్షిత, అందుబాటు, సౌలభ్యంతో కూడిన వెబ్సైట్లను రూపకల్పన దిశగా ప్రభుత్వ సంస్థల కోసం అభివృద్ధి చేయబడిన క్లౌడ్ సేవ. ఇది బహుభాషా సహితం, పౌర-దివ్యాంగ హితమైనదిగా ఉంటుంది.
రక్షణ మంత్రిత్వ శాఖ
వెస్టర్న్ నావల్ కమాండ్ చీఫ్ ఆఫ్ స్టాఫ్గా బాధ్యతలు స్వీకరించిన వైస్ అడ్మిరల్ కృష్ణ స్వామినాథన్
వెస్టర్న్ నావల్ కమాండ్ చీఫ్ ఆఫ్ స్టాఫ్గా వైస్ అడ్మిరల్ కృష్ణ స్వామినాథ్ 04 నవంబర్ 2021న బాధ్యతలను స్వీకరించారు.
భారతీయ నావికాదళంలోకి 01 జులై 1987లో ప్రవేశించిన అడ్మిరల్ స్వామినాథన్, కమ్యూనికేషన్, ఎలక్ట్రానిక్ వార్ఫేర్ లో నిపుణులే కాదు, ఖడక్వాస్లాలోని నేషనల్ డిఫెన్స్ అకాడెమీ, యునైటెడ్ కింగ్డమ్ లోని శ్రీవెన్హాంలోని జాయింట్ సర్వీసెస్ కమాండ్ అండ్ స్టాఫ్ కాలేజీ, కరంజాలోని కాలేజ్ ఆఫ్ నావల్ వార్ఫేర్, యుఎస్ఎ రోడ్ ఐలాండ్, న్యూపోర్ట్లోని యునైటెడ్ స్టే ట్స్ నావల్ వార్ కాలేజీల పూర్వ విద్యార్ధి కూడా.
అతివిశిష్ట సేవా మెడల్, విశిష్ట సేవా మెడల్ గ్రహీత అయిన ఆయన, తన నావికాదళ కెరీర్లో క్షిపణి నౌకలు ఐఎన్ఎస్ విద్యుత్, ఐఎన్ఎస్ వినాశ్, క్షిపణి యుద్ధనౌక ఐఎన్ఎస్ కులిష్, గైడెడ్ మిస్సైళ్ళ విధ్వంస నౌక ఐఎన్ఎస్ మైసూర్, విమానవాహక నౌక ఐఎన్ఎస్ విక్రమాదిత్యకు సంబంధించి పలు కీలక కార్యాచరణ, సిబ్బంది, శిక్షణ నియామకాలకు సంబంధించిన పలు పదవులను చేపట్టారు.
ఫ్లాగ్ ర్యాంక్కు పదోన్నతి పొందిన తర్వాత ఆయన దక్షిణ నావల్ కమాండ్, కొచ్చి కేంద్ర కార్యాలయంలో చీఫ్ స్టాఫ్ ఆఫీసర్ గా భారతీయ నావికాదళానికి శిక్షణను ఇవ్వడంలో కీలక పాత్ర పోషించారు. నావికాదళంలో అన్ని స్థాయిల్లోనూ కార్యాచరణ భద్రతను పర్యవేక్షించేందుకు భారతీయ నావికాదళ భద్రతా బృందాన్నిఏర్పాటు చేయడంలో ఆయన కీలక పాత్ర పోషించారు. అక్కడ నుంచి ఆయన భారతీయ నావికాదళం సముద్ర శిక్షణ ఫ్లాగ్ ఆఫీసర్గా, తదనంతరం వెస్టర్న్ ఫ్లీట్కు సారధ్యం వహించే అత్యంత ప్రతిష్ఠాత్మక పదవి అయిన ఫ్లాగ్ ఆఫీసర్ బాధ్యతలను నిర్వహించారు. ఫ్లీట్ కమాండ్లో విజయవంతంగా పదవీకాలాన్ని పూర్తి చేసిన అనంతరం ఆయన సముద్రతీర రక్షణ సలహా బృందం ఫ్లాగ్ ఆఫీసర్గా నియమితులయ్యారు. ఈ ప్రతిష్ఠాత్మక పదవిని చేపట్టే ముందు భారత ప్రభత్వ సముద్ర తీర భద్రత, రక్షణ సలహాదారుగా పని చేశారు.
అడ్మిరల్ స్వామినాథన్ న్యూఢిల్లీలోని జవహర్లాల్ యూనివర్సిటీ నుంచి బిఎస్సీ డిగ్రీని, కొచ్చిన్ సైన్స్ అండ్ టెక్నాలజీ యూనివర్సిటీ నుంచి టెలికమ్యూనికేషన్లో ఎమ్మెస్సీ పట్టాను, లండన్లోని కింగ్స్ కాలేజీ నుంచి డిఫెన్స్ స్టడీస్లో ఎమ్మె, ముంబై యూనివర్సిటీ నుంచి స్ట్రాటజిక్ స్టడీస్లో ఎంఫిల్, ముంబై యూనివర్సిటీ నుంచి ఇంటర్నేషనల్ స్టడీస్లో పిహెచ్డి చేశారు.
ప్రధాన మంత్రి కార్యాలయం
కునో లోచీతాల కు సంబంధించిన సమాచారాన్ని శేర్ చేసిన ప్రధాన మంత్రి
ఆదేశాత్మకమైనటువంటి క్వారన్ టీన్ ముగిసిన తరువాత 2 చీతాల ను కునో ప్రాకృతిక వాసం లో మరింత గా అలవాటు పడడం కోసమని పెద్ద ఆవరణ లోకి వదలిపెట్టడం జరిగిందని ప్రధాన మంత్రి శ్రీ నరేంద్ర మోదీ ఈ రోజు న వెల్లడించారు.
శ్రీ నరేంద్ర మోదీ ఒక ట్వీట్ లో -
“గొప్ప వార్త. ఆదేశాత్మక క్వారన్ టీన్ ముగిసిన అనంతరం, 2 చీతాల ను కునో ప్రాకృతిక వాసం లో మరింత గా అలవాటుపడడం కోసమని ఒక పెద్ద వరణ లో వదలివేయడమైంది. మిగతా చీతాల ను కూడాను త్వరలోనే అదే ఆవరణ లోకి విడచిపెట్టడం జరుగుతుంది. చీతాలు అన్నీ ఆరోగ్యం తోను, చురుకు గాను మరియు చక్కని సర్దుబాటు చేసుకొంటున్నాయి అని తెలుసుకొని నేను సంతోషిస్తున్నాను.’’ అని పేర్కొన్నారు.
సమాచార, ప్రసార మంత్రిత్వ శాఖ
భువనేశ్వర్ లో సమాచార, ప్రసార మంత్రిత్వ శాఖ పరిధిలోని అన్ని శాఖల పనితీరును సమీక్షించిన ఎం ఐ బి కార్యదర్శి శ్రీ అపూర్వ చంద్ర
ప్రజలకు చేరువయ్యే వినూత్న మార్గాల ద్వారా స్థానిక భాగస్వామ్యం పెంపు: ఎంఐబీ కార్యదర్శి
ప్రాంతీయ , స్థానిక కంటెంట్ పైనే అన్ని మీడియా యూనిట్ల దృష్టి ఉండాలి : శ్రీ అపూర్వ చంద్ర
సమాచార, ప్రసార మంత్రిత్వ శాఖ కార్యదర్శి శ్రీ అపూర్వ చంద్ర ఈ రోజు భువనేశ్వర్ లో మంత్రిత్వ శాఖ లోని అన్ని శాఖల పనితీరును సమీక్షించారు. ప్రెస్ ఇన్ఫర్మేషన్ బ్యూరో, రీజనల్ అవుట్ రీచ్ బ్యూరో, ఆల్ ఇండియా రేడియో, దూరదర్శన్, ఎన్ ఏ బీ ఎం, సీ బీ ఎఫ్ సీ అధికారులు ఈ సమావేశంలో పాల్గొన్నారు.
ప్రభుత్వ ప్రధాన  కార్యక్రమాలు , అభివృద్ధి విధానాలు , నూతన చొరవలకు సంబంధించిన సమాచారాన్ని ప్రజలకు పూర్తి స్థాయి లో చేర్చడంపై దృష్టి పెట్టవలసిన అవసరాన్ని ఎం ఐ బి కార్యదర్శి నొక్కి చెప్పారు.ప్రజల భాగస్వామ్యాన్ని ఆకర్షించడానికి సృజనాత్మక మార్గాలను రూపొందించాలన్నారు. ప్రజలకు సులువుగా చేరువ కావడానికి ప్రాంతీయ, స్థానిక అంశాలను సేకరించి. ప్రసారం చేయాలని శ్రీ చంద్ర అధికారులకు సూచించారు. "ప్రాంతీయ అంశాలపై దృష్టి సారించాలి. అప్పుడు మాత్రమే ప్రజలు కనెక్ట్ కాగలుగుతారు. అప్పుడే ఆశించిన సందేశాన్ని సమర్థవంతంగా వ్యాప్తి చేయగలుగుతారు" అని ఆయన అన్నారు.మానవవనరుల సమస్యపై స్పందించిన ఆయన, డిజిటల్ టెక్నాలజీని సద్వినియోగం చేసుకుంటూ ప్రస్తుతం ఉన్న మానవ వనరులను ఆప్టిమైజ్ చేయాలని అన్నారు. ప్రసార భారతి కింద ముఖ్యంగా రేడియో , దూరదర్శన్ ద్వారా ఆదాయ పెంపు అవసరాన్ని కూడా కార్యదర్శి నొక్కిచెప్పారు.ఇందుకోసం తగిన మార్కెటింగ్ వ్యూహాన్ని రూపొందించాలని ఆయన అన్నారు. శ్రోతలు/ వీక్షకులను ఆకట్టుకునేలా క్విజ్ పోటీలు వంటి సృజనాత్మక కార్యక్రమాలను నిర్వహించాలని ఆయన ఎఐఆర్ , డిడి అధికారులకు పిలుపునిచ్చారు.
మంత్రిత్వ శాఖ పరిధిలోని రీజనల్ అవుట్ రీచ్ బ్యూరో వంటి ఫీల్డ్ మీడియా యూనిట్ ల ద్వారా జరిగిన విభిన్న కార్యకలాపాల ప్రభావాన్ని మదింపు చేయడం కోసం సరైన ఫీడ్ బ్యాక్ వ్యవస్థ ను రూపొందించాలని కూడా ఆయన స్పష్టం చేశారు. "వివిధ అవుట్ రీచ్ కార్యకలాపాల గురించి ప్రజలపై ప్రభావాన్ని అంచనా వేయడానికి ప్రయత్నాలు జరగాలి. ఇది మెరుగైన కమ్యూనికేషన్ వ్యూహాన్ని రూపొందించడానికి మార్గం సుగమం చేస్తుంది" అని కార్యదర్శి చెప్పారు.
మంత్రిత్వ శాఖ పరిధిలోని అన్ని విభాగాలు తమకు నిర్దేశించిన బాధ్యతలను అమలు చేయడంలో చేసిన ప్రయత్నాలను కార్యదర్శి అభినందించారు. అనంతరం శ్రీ అపూర్వ చంద్ర భువనేశ్వర్ లోని దూరదర్శన్ కేంద్రాన్ని సందర్శించారు.
విద్యుత్తు మంత్రిత్వ శాఖ
బ్యాటరీ స్టోరేజీకు సంబంధించిన పిఎల్ఐ పథకంపై అంతర్ మంత్రిత్వ శాఖ సమావేశానికి విద్యుత్ మంత్రి అధ్యక్షత వహించారు
మినిస్టర్ రివ్యూస్ స్ట్రాటజీ విదేశాల్లో లిథియం గనులను కొనుగోలు చేసింది
కేంద్ర విద్యుత్ మరియు ఎంఎన్ఆర్ఈ మంత్రి శ్రీ ఆర్.కె. సింగ్ అధ్యక్షతన పిఎల్ఐ స్కీమ్పై అడ్వాన్స్డ్ కెమిస్ట్రీ సెల్ బ్యాటరీ స్టోరేజ్ మరియు విదేశాలలో లిథియం గనులను కొనుగోలు చేసే వ్యూహంపై నిన్న సాయంత్రం ఇక్కడ ఒక ఇంటర్ మినిస్టీరియల్ సమావేశం జరిగింది. గనుల మంత్రిత్వ శాఖ, బొగ్గు మంత్రిత్వ శాఖ, భారీ పరిశ్రమల మంత్రిత్వ శాఖ, ఎంఈఏ, నీతి అయోగ్, విద్యుత్ శాఖకు చెందిన ఉన్నతాధికారులు ఈ సమావేశంలో పాల్గొన్నారు.
భారీ పరిశ్రమల మంత్రిత్వ శాఖ ద్వారా పిఎల్ఐ పథకంపై బిడ్ల స్థితిగతులను మంత్రి తెలియజేశారు. మరియు పిఎల్ఐ బిడ్ ప్రక్రియలను వేగవంతం చేయాలని ఆదేశించారు. ప్రపంచంలో లిథియం నిల్వల లభ్యతపై ఆయన మరింత చర్చించారు. లిథియం గనులను భారతదేశం అన్వేషించగల సంభావ్య ప్రదేశాలను ఆయన సమీక్షించారు. గనులను సేకరించే ప్రక్రియ మరియు యంత్రాంగం వివిధ దేశాలలో మారుతూ ఉంటాయి మరియు తదనుగుణంగా మనం సిద్ధం కావాలని తెలిపారు.
ఇంధన అవసరాల పరంగా భారతదేశం చాలా పెద్ద దేశమని అందువల్ల బ్యాటరీ నిల్వ కోసం మన అవసరం కూడా భారీగా ఉందని మంత్రి తెలిపారు. 2030 నాటికి 120 జిడబ్లుహెచ్గా అంచనా వేయబడిందని, మన 500 జిడబ్లూ పునరుత్పాదక సామర్థ్యానికి తోడ్పడుతుందని మంత్రి దృష్టికి తీసుకువచ్చారు. మన ఆర్ఈ లక్ష్యాలను దృష్టిలో ఉంచుకుని భవిష్యత్తు అవకాశాలు మరియు దీర్ఘకాలిక ప్రణాళికల గురించి ఆయన మరింత చర్చించారు.
ఆర్థిక మంత్రిత్వ శాఖ
ఆప్షన్ 1ను ఎంచుకున్న తమిళనాడు, రూ. 9,627 కోట్ల అదనపు రుణాన్ని సేకరించేందుకు అనుమతి
జిఎస్టి అమలు కారణంగా ఏర్పడిన లోటును భర్తీ చేసేందుకు రూ. 1.1 లక్షల కోట్లకు అదనంగా రూ. 78,452 కోట్లను సేకరించేందుకు 21 రాష్ట్రాలకు అనుమత
బహిరంగ మార్కెట్ రుణాల ద్వారా రూ. 9,627 కోట్ల అదనపు మొత్తాన్ని సేకరించేందుకు ఆర్ధిక శాఖకు చెందిన డిపార్్టమెంట్ ఆఫ్ ఎక్్సపెండిచర్  బుధవారం తమిళనాడుకు అనుమతినిచ్చింది. జిఎస్టి అమలు కారణంగా ఏర్పడిన లోటును భర్తీ చేసినందుకు ఆప్షన్ -1ని ఎంచుకుంటున్నట్టు ఆ రాష్ట్రం అధికారికంగా సమాచారమిచ్చిన తర్వాత ఈ అనుమతిని జారీ చేశారు. ఇప్పటివరకూ 21 రాష్ట్రాలు, 2 కేంద్ర పాలిత ప్రాంతాలు, ఢిల్లీ, జమ్ము&కాశ్మీర్ సహా ఆప్షన్ -1 కోరాయి.
అదనపు మొత్తమైన రూ. 68,825 కోట్ల రుణాన్ని బహిరంగ మార్కెట్ రుణాల ద్వారా సేకరించేందుకు వ్యయ శాఖ మంగళవారం 20 రాష్ట్రాలకు అనుమతిని జారీ చేసింది. బుధవారం నాటి అనుమతితో మొత్తం 21 రాష్ట్రాలు రూ. 78, 542 కోట్ల మొత్తాన్ని సేకరించేందుకు అనుమతినిచ్చినట్టు అయింది.
జిఎస్టి అమలు కారణంగా ఏర్పడిన రెవిన్యూ లోటును భర్తీ చేసేందుకు రాష్ట్రాలు రూ. 1.10 లక్షల కోట్లు రుణంను మించి ప్రస్తుతం 21 రాష్ట్రాలకు ఇచ్చిన అనుమతి ఉంది. ఈ రుణ సేకరణ సౌలభ్యం కోసం ఆర్ధిక మంత్రిత్వ శాఖ ప్రత్యేక విండోను ఏర్పాటు చేస్తోంది.
ఆర్ధిక మంత్రిత్వ శాఖ ఇచ్చిన రెండు ప్రత్యామ్నాయాలలో మొదటిదానిని ఎంచుకున్న రాష్ట్రాల స్థూల దేశీయ ఉత్పత్తి  కు 0.50% చొప్పున అదనపు రుణాన్ని సేకరించేందుకు అవకాశం ఇస్తుంది. ఆప్షన్ -1 నిబంధనల ప్రకారం, జిఎస్టి అమలు కారణంగా ఏర్పడిన లోటును భర్తీ చేసుకునేందుకు రుణాలు సేకరించేందుకు ప్రత్యేక విండో సౌకర్యం కలగడమే కాక, మే 17, 2020న భారత ప్రభుత్వం ప్రకటించిన ఆత్మనిర్భర్ భారత్ కింద అనుమతించిన 2% అదనపు రుణాల సేకరణలో భాగంగా జిఎస్డిపిలో 0.50% అంతిమ ఇన్స్టాల్మెంట్ను రుణంగా తీసుకునేందుకు రాష్ట్రాలకు షరతులులేని అనుమతి ఉంది. ఇది స్పెషల్ విండో రూ.1.1 లక్షల కోట్లకన్నా ఎక్కువ.
మంగళవారం నాడు అనుమతి ఇచ్చిన రాష్ట్రాలలో ఆంధ్ర ప్రదేశ్, అరుణాచల్ ప్రదేశ్, అస్సాం, బీహార్, గోవా, గుజరాత్, హర్యానా, హిమాచల్ ప్రదేశ్, కర్ణాటక, మధ్య ప్రదేశ్, మహారాష్ట్ర, మణిపూర్, మేఘాలయ, మిజోరాం, నాగాలాండ్, ఒడిషా, సిక్కిం, త్రిపుర, ఉత్తర్ ప్రదేశ్, ఉత్తరాఖండ్లు ఉన్నాయి.
సాంఘిక న్యాయం, మరియు సాధికారత మంత్రిత్వ శాఖ
ఆరోగ్య సంరక్షకులకు, ఆస్పత్రులలోని ఇతర ఆరోగ్య సిబ్బంది భద్రతకు పూచీపడుతూ చర్యలు
ఆస్పత్రులు , డిస్పెన్సరీలు రాష్ట్ర పరిధిలోని అంశం కిందివైనందున , కోవిడ్ -19 మహమ్మారి సమయంలో ఆస్పత్రులను శుభ్రపరచడం, వైద్యవ్యర్ధాల తరలింపువంటి వాటి కారణంగా ఆరోగ్య, భద్రతాపరమైన సమస్యలతో మరణించిన సఫాయి కర్మచారీలకు సంబంధించిన సమాచారం ఏదీ కేంద్ర ప్రభుత్వం వద్ద లేదు.
ఇన్ఫెక్షన్ నిరోధక, నియంత్రణ కమిటీలను ఏర్పాటు చేయాల్సిందిగా కేంద్రం రాష్ట్రాలకు సూచించింది. అలాగే ఆస్పత్రులు కూడా ఒక నోడల్ అధికారిని గుర్తించాలి. ఆ అధికారి ఆరోగ్యసంరక్షకుల పరిస్థితిని గమనించాలి. వారు ఇన్ఫెక్షన్ బారిన పడేందుకు గల అవకాశాలపై ఎప్పటికప్పుడు సమీక్ష నిర్వహించాలి.హై రిస్కుఎక్స్పోజర్ కలిగిన వారిని వారం రోజుల క్వారంటైన్లో ఉంచాలి. వారి ఎక్స్పోజర్ పరిస్థితిని బట్టి , క్లినికల్ ఫ్రొఫైల్ ఆధారంగా అలాంటి డాక్టర్లు, నర్సింగ్ ఆఫీసర్లు, ఇతర ఆరోగ్యకార్యకర్తల విషయంలో నోడల్ అధికారి , హెడ్ ఆఫ్ ద డిపార్టమెంట్  మరొ వారం రోజుల క్వారంటైన్ కు నిర్ణయం తీసుకోవచ్చు. కోవిడ్, నాన్ కోవిడ్ కు సంబంధించిన ఆస్పత్రులలో ఆరోగ్య సంరక్షణ చర్యల నిర్వహణకు సంబంధించి 2020 జూన్ 18న కేంద్ర ఆరోగ్య కుటుంబ సంక్షేమ మంత్రిత్వశాఖ సవివరమైన సూచనలు జారీ చేసింది.
ఆరోగ్య సంరక్షకులు, ఇతర క్షేత్ర స్తాయి వర్కర్ల విషయంలొ పిపిఇలను హేతు బద్ధంగా వినియోగించేందుకు కేంద్ర ఆరోగ్య కుటుంబ సంక్షేమ మంత్రిత్వశాఖ మార్గదర్శకాలు జారీ చేసింది. పని ప్రదేశంలొ వ్యాధి బారినపడేందుకుగల అవకాశాలను బట్టి ఏరకమైన పిపిఇ ని వాడాలన్నదానికి సంబంధించిన మార్గదర్శకాలను ప్రభుత్వం సూచించింది. ఇన్ఫెక్షన్ నిరోధం, నియంత్రణకు సంబంధించి రాష్ట్రప్రభుత్వాలకు కేంద్రం సూచనలు జారీచేసింది. ఇన్ఫెక్షన్ నియంత్రణ, నిరోధక విధానాలపై ఆస్పత్రుల సిబ్బందికి శిక్షణ ఇవ్వాల్సిందిగా రాష్ట్రాలను కోరడం జరిగింది. ఇన్ఫెక్షన్ నిరోధానికి సంబంధించి అన్ని కేటగిరీలలోని ఆరోగ్య కార్యకర్తలకు ఐ జిఒటి ప్లాట్పారమ్పై శిక్షణ ను అందుబాటులో ఉంచారు.
ఈ సమాచారాన్ని కేంద్ర సామాజిక న్యాయం, సాధికారతా శాఖ మంత్రి శ్రీ రామ్దాస్ అథవాలే ఈరోజు రాజ్యసభలో ఒక లిఖితపూర్వక ప్రశ్నకు సమాధానంగా తెలిపారు.
ప్రధాన మంత్రి కార్యాలయం
శ్రీ బాబా యోగేంద్ర జీ కన్నుమూత పట్ల సంతాపం తెలిపిన ప్రధాన మంత్రి
పద్మశ్రీ పురస్కార గ్రహీత మరియు ‘సంస్కార్ భారతి’ కి చెందిన ప్రముఖుడు శ్రీ బాబా యోగేంద్ర కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. శ్రీ బాబా యోగేంద్ర మృతి ‘కళా జగతి కి తీరని లోటు’ అని ప్రధాన మంత్రి అభివర్ణించారు.
ప్రధాన మంత్రి ఒక ట్వీట్ లో -
‘‘దేశ సేవ కు అంకితమైన పద్మశ్రీ బాబా యోగేంద్ర జీ మరణించారన్న వార్త విని అత్యంత దుఃఖాని కి లోనయ్యాను. ఆయన నిష్క్రమణ యావత్తు కళా జగతి కే పూడ్చలేనటువంటి లోటు. ఆయన కు ఆ ఈశ్వరుడు తమ శ్రీ చరణాల లో స్థానాన్ని ప్రసాదించు గాక. ఓమ్ శాంతి.’’ అని పేర్కొన్నారు.
DS
(